google/wiki40b huggingface dataset:
Μητροπέτροβας

Βιογραφία

Γεννήθηκε το 1745 στη Μέλπεια του Νομού Μεσσηνίας. Ανέπτυξε από νωρίς αντιοθωμανική δραστηριότητα και το 1770 συμμετείχε στην επανάσταση των Ορλωφικών. Υπήρξε στενός φίλος του πατέρα του Θεόδωρου Κολοκοτρώνη, Κωνσταντίνου.
Αργότερα συμμετείχε ενεργά στην προετοιμασία της επανάστασης του 1821 στην περιοχή της Μεσσηνίας και με την έναρξή της τάχτηκε στο πλευρό του Θεόδωρου Κολοκοτρώνη τον οποίο ακολούθησε στις πολεμικές επιχειρήσεις της Αρκαδίας και μάλιστα, παρά το προχωρημένο της ηλικίας του συμμετείχε στη μάχη του Βαλτετσίου τον Μάιο του 1821 ως επικεφαλής των πολεμιστών από την Ανδρούσα και το Λεοντάρι και τοποθετημένος στο δυτικό προμαχώνα του ελληνικού στρατοπέδου από κοινού με τους Ιωάννη Μαυρομιχάλη, Π. Κεφάλα και Παπατσώνη, διακρίθηκε για την απόκρουση των επανειλημμένων επιθέσεων του οθωμανικού ιππικού ενώ αργότερα συμμετείχε στην πολιορκία και την άλωση της Τριπολιτσάς. Κατά το 1822 έλαβε μέρος στις επιχειρήσεις εναντίον του εκστρατευτικού σώματος του Μαχμούτ Δράμαλη. Για τη συνεισφορά του, αναδείχτηκε το 1823 σε χιλίαρχο. Κατά τις εμφύλιες συγκρούσεις του 1823 - 1825, τάχτηκε στο πλευρό του Κολοκοτρώνη με αποτέλεσμα να συλληφθεί και να φυλακιστεί από την κυβέρνηση Κουντουριώτη στο μοναστήρι του Προφήτη Ηλία στην Ύδρα. Λίγο μετά την αποφυλάκισή του τον Μάιο του 1825, αναδείχτηκε σε στρατηγό και συμμετείχε στις επιχειρήσεις εναντίον του Ιμπραήμ πασά.
Μετά το τέλος της επανάστασης και τη δημιουργία του ελληνικού κράτους, πρωτοστάτησε το 1834, μετά την καταδίκη του Κολοκοτρώνη, σε εξεγέρσεις κατά της βαυαρικής αντιβασιλείας τον Ιούνιο στη Μάνη και τον Αύγουστο στη Μεσσηνία. Μετά την καταστολή των εξεγέρσεων συνελήφθη και καταδικάστηκε σε θάνατο, η ποινή όμως δεν εκτελέστηκε λόγω του προχωρημένου της ηλικίας του και της συνεισφοράς του κατά την ελληνική επανάσταση. Αφού παρέμεινε για αρκετό χρονικό διάστημα στη φυλακή του δόθηκε αμνηστία και ακολούθως επέστρεψε στη γενέτειρά του όπου και απεβίωσε το 1838.
Ίαν Χάμα

Οικογένεια

Γεννήθηκε στις 27 Φεβρουαρίου του 1953 και είναι πρωτότοκος γιος του Σερ Σερέτσε Χάμα, ηγέτη της ανεξαρτησίας της χώρας και Προέδρου από το 1966 ως το 1980, καθώς επίσης και της Ρουθ Γουίλιαμς Χάμα.Ο Χάμα έχει δίπλωμα πιλότου και παρακολούθησε μαθήματα στη Στρατιωτική Ακαδημία του Σάντχερστ.

Ορισμός στην αντιπροεδρία

Ο Χάμα, ενώ υπηρετούσε ως διοικητής των Ενόπλων Δυνάμεων της Μποτσουάνας, ανακοίνωσε στις 16 Δεκεμβρίου 1997 ότι θα αποχωρούσε από τη θέση του στις 31 Μαρτίου του 1998. Επειδή η ημερομηνία αυτή συνέπιπτε με την αντίστοιχη της αποχώρησης του Προέδρου Κουέτ Μαζίρε, πυροδοτήθηκαν φήμες ότι τα κίνητρα του Χάμα ήταν πολιτικά. Την 1η Απριλίου 1998, ημέρα που ο Φέστους Μοχάε διαδέχθηκε τον Μαζίρε στην προεδρία, ο Χάμα ορίστηκε νέος αντιπρόεδρος. Ωστόσο, δεν μπορούσε να αναλάβει αμέσως στο αξίωμα αυτό, καθώς δεν κατείχε έδρα στην Εθνοσυνέλευση της χώρας. Στις αρχές Ιουλίου του 1998 κέρδισε με απόλυτη πλειοψηφία τις επαναληπτικές εκλογές στο Βόρειο Σερόουε (Serowe North), λαμβάνοντας 2.986 ψήφους έναντι 86 για τον υποψήφιο της Αντιπολίτευσης , προερχόμενο από το Εθνικό Μέτωπο της Μποτσουάνας. Στις 13 Ιουλίου πήρε τη θέση του στα έδρανα της Εθνοσυνέλευσης και ορκίστηκε αντιπρόεδρος.
Έπειτα από τη νίκη του Δημοκρατικού Κόμματος της Μποτσουάνας (BDP) στις εκλογές που διεξήχθησαν τον Οκτώβριο του 1999, ο Χάμα παρέμεινε αντιπρόεδρος και υπουργός Προεδρίας και Δημοσίας Διοικήσεως. Αργότερα τον ίδιο χρόνο, ο Μοχάε του χορήγησε άδεια. Η απόφαση αυτή επικρίθηκε έντονα από τα κόμματα της Αντιπολίτευσης, το Κόμμα του Κογκρέσου της Μποτσουάνας και το Συμβούλιο Μη Κυβερνητικών Οργανισμών της Μποτσουάνας. Η άδεια του Χάμα άρχισε να ισχύει την 1η Ιανουαρίου του 2000. Στις αρχές Σεπτεμβρίου του 2000 επέστρεψε στα καθήκοντά του ως αντιπροέδρου, παρ' όλη την αντικατάστασή του στο υπουργείο Προεδρίας και Δημοσίας Διοικήσεως την ίδια περίοδο.
Ο Χάμα, ήδη μέλος της Κεντρικής Επιτροπής του BDP,  εξελέγη πρόεδρος του κόμματος BDP στις 22 Ιουλίου του 2003 σε συνέδριο του κόμματος. Κέρδισε τον προηγούμενο πρόεδρο, Πονατσέγκο Κεντιγκίλουε, με 512 ψήφους έναντι 219 για τον Kedikilwe. Ο Χάμα υποστηρίχθηκε για το αξίωμα του Προέδρου από τον Μοχάε, και τελικά άνοιξε ο δρόμος για τη διαδοχή του Μοχάε από τον Χάμα.

Πρόεδρος

Ο Μοχάε παραιτήθηκε όπως είχε υποσχεθεί την 1η Απριλίου 2008, παραδίδοντας τις εξουσίες στον Χάμα. Κατά την τελετή ορκωμοσίας του στην Γκαμπορόνε ο Χάμα δήλωσε ότι θα συνεχίσει την πολιτική των προκατόχων του και δε θα υπάρξουν "ριζικές αλλαγές" , ενώ εξέφρασε τη δέσμευσή του στη δημοκρατία Οι επόμενες προγραμματισμένες γενικές εκλογές διεξήχθησαν στις 16 Οκτωβρίου του 2009.
Στις εκλογές του 2009 το Δημοκρατικό Κόμμα της Μποτσουάνας κέρδισε νίκη και ο Χάμα εξασφάλισε την επανεκλογή του στην προεδρία για πενταετή θητεία. Η ορκωμοσία του έγινε στις 20 Οκτωβρίου.
Ο Ίαν Κάμα επανεξελέγη στις 24 Οκτωβρίου 2014 στην προεδρία της χώρας. Η ορκωμοσία του για δεύτερη θητεία έγινε στις 28 Οκτωβρίου.
1400 Τιρέλα

Φυσικά χαρακτηριστικά

Τα φυσικά χαρακτηριστικά της Τιρέλας είναι άγνωστα. Η Τιρέλα περιστρέφεται γύρω από τον εαυτό της μία φορά κάθε 13 περίπου ώρες.
Τσάμπιονς Λιγκ πετοσφαίρισης ανδρών 2010-2011

Το Τσάμπιονς Λιγκ είναι η μεγαλύτερη διοργάνωση συλλόγων της ανδρικής πετοσφαίρισης στην Ευρώπη. Η διοργάνωση της σαιζόν 2010-2011 είναι η 52η. Πρωταθλήτρια αναδείχθηκε. για τρίτη συνεχόμενη διοργάνωση, η Τρεντίνο.

Φάση των ομίλων

Βαθμολογικό σύστημα: 3 βαθμοί για νίκη με 3-0 και 3-1, 2 βαθμοί για νίκη με 3-2, 1 βαθμός για ήττα με 3-2 και κανένας βαθμός για ήττα με 3-0 και 3-1.

Φάση νοκ-άουτ

Σε περίπτωση που σε ένα ζευγάρι οι δύο ομάδες πάρουν από μια νίκη, τότε, ανεξάρτητα από το σύνολο των σετ που κατέκτησε η κάθε ομάδα, θα παιχτεί ένα Χρυσό Σετ.
Ταύρος των Κερκυραίων (Δελφοί)

Μεταξύ των αναθημάτων των ελληνικών πόλεων στο τέμενος του Απόλλωνα στους Δελφούς ξεχώριζε ένας χάλκινος ταύρος αφιερωμένος από τους πολίτες της Κέρκυρας.

Περιγραφή

Στα δεξιά, αμέσως μετά την είσοδο στο ιερό του Απόλλωνα στους Δελφούς, συναντά κανείς τη βάση του χάλκινου ταύρου που αφιέρωσαν οι Κερκυραίοι γύρω στο 480 π.Χ. για να τιμήσουν μια αξιομνημόνευτη αλιευτική συγκομιδή τόννου. Το άγαλμα ήταν φιλοτεχνημένο από τον αιγινήτη γλύπτη Θεόπροπο. Σύμφωνα με τον Παυσανία  ένας ταύρος στην Κέρκυρα εγκατέλειπε κάθε μέρα το κοπάδι του και κατέβαινε στην ακροθαλασσιά μουγκρίζοντας. Ο βοσκός, που τον παρακολούθησε, διαπίστωσε ότι η θάλασσα ήταν γεμάτη ψάρια. Ειδοποίησε τους συντοπίτες του και εκείνοι έσπευσαν, όμως δεν κατόρθωναν να πιάσουν τα ψάρια. Στη συνέχεια έστειλαν πρεσβεία στο Μαντείο των Δελφών και, αφού θυσίασαν έναν ταύρο στον Ποσειδώνα, η ψαριά τους ευοδώθηκε. Με το ένα δέκατο από τα έσοδα της μεγάλης αυτής αλιευτικής επιτυχίας οι Κερκυραίοι αφιέρωσαν τον χάλκινο ταύρο.
Κώστας Πουπάκης

Βιογραφία

Σπούδασε οικονομία και διοίκηση επιχειρήσεων. Κατείχε διευθυντικές θέσεις σε οργανώσεις εργαζομένων από τη δεκαετία του '80. Ήταν πρόεδρος της ΔΑΚΕ (συνδικαλιστική οργάνωση που συνδέεται με τη Νέα Δημοκρατία). Το δεύτερο μισό της δεκαετίας του 1990 έγινε μέλος της διοίκησης της ΕΣΕΕ και αργότερα έγινε γενικός γραμματέας της. Διετέλεσε επίσης μέλος της Οικονομικής και Κοινωνικής Επιτροπής της Ευρωπαϊκής Ένωσης. Στις εκλογές του 2009, εξελέγη στο Ευρωπαϊκό Κοινοβούλιο με τη Νέα Δημοκρατία. Στο Ευρωπαϊκό κοινοβούλιο, ήταν μέλος του Ευρωπαϊκού Λαϊκού Κόμματος και της Επιτροπής Απασχόλησης και Κοινωνικών Υποθέσεων  .
Επαρχία Χάσκοβο

Γεωγραφία

Η επαρχία Χάσκοβο καταλαμβάνει το μέρος της Θρακικής πεδιάδας κατά μήκος του Έβρου. Συνορεύει με την επαρχίες Στάρα Ζαγόρα, Γιάμπολ, Κίρτζαλι  και Φιλιππούπολης. Στο νότο συνορεύει με την Ελλάδα και Τουρκία.
Δημήτριος Γιατζής

Βίος

Γεννήθηκε στη Λαμία το 1891. Κατατάχθηκε εθελοντικά στο Πεζικό το 1910, και πολέμησε στην πρώτη γραμμή ως λοχίας στους Βαλκανικού Πολέμους το 1912-13. Τον Δεκέμβριο του 1914, αφού πρώτα είχε αποφοιτήσει από τη Σχολή Υπαξιωματικών, ονομάστηκε ανθυπολοχαγός Πεζικού. Πολέμησε στη συνέχεια στον Α΄Παγκόσμιο Πόλεμο, στη διάρκεια του οποίου (1917) προάχθηκε σε υπολοχαγό, ενώ το 1919-22 είχε πολεμική δράση και στην Μικρασιατική εκστρατεία, ως διοικητής λόχου και επιτελής μεραρχίας Το 1920 προάχθηκε σε λοχαγό και το 1923 σε ταγματάρχη.
Στην περίοδο του Μεσοπολέμου υπηρέτησε, μεταξύ άλλων, στο επιτελείο του Β΄ Σώματος Στρατού, στη Διεύθυνση Διοικητικού του τότε υπουργείου Στρατιωτικών, ενώ διετέλεσε και διοικητής του VI Συνοριακού Τομέα (1938-40). Συμπλήρωσε επίσης τις σπουδές του, αποφοιτώντας από την τότε Σχολή Εφαρμογής Πεζικού και την τότε Ανωτέρα Σχολή Πολέμου. Το 1931 προάχθηκε σε αντισυνταγματάρχη και το 1935 σε συνταγματάρχη.
Τον Σεπτέμβριο του 1940 τοποθετήθηκε διοικητής της ΙΙΙ Ταξιαρχίας Πεζικού, με την οποία και διακρίθηκε στο Αλβανικό Μέτωπο, ενώ τον Ιανουάριο του 1941 ανέλαβε διοικητής Πεζικού της VIII Μεραρχίας, θέση που διατήρησε μέχρι το 1945 και το τέλος του πολέμου (αφού εν τω μεταξύ ο Στρατός είχε μεταφερθεί στη Μέση Ανατολή).
Μετά την απελευθέρωση της Ελλάδας το 1944, ο Γιατζής προάχθηκε σε υποστράτηγο, ενώ το 1946 σε αντιστράτηγο. Από το 1944 μέχρι το 1947 ανέλαβε διαδοχικά διοικητής της ΙΙΙ Μεραρχίας Εθνοφυλακής, της ΧΙ Μεραρχίας Πεζικού και του Α΄ Σώματος Στρατού. Τον Φεβρουάριο του 1947 έγινε διοικητής της νεοσύστατης 1ης Στρατιάς (με έδρα τότε τον Βόλο), ενώ την 1η Νοεμβρίου 1947 ανέλαβε αρχηγός του Γενικού Επιτελείου Στρατού (ΓΕΣ), θέση που διατήρησε μέχρι τις 21 Ιανουαρίου 1949, οπότε αποστρατεύτηκε με αίτησή του. Από τον Μάρτιο του 1948, με την κατάργηση του Στρατηγείου της Στρατιάς, ο Γιατζής πήρε και τον τίτλο «διοικητής Στρατού», ταυτόχρονα με την αρχηγία του ΓΕΣ.
Πέθανε το 1964, σε ηλικία 73 ετών. Είχε τιμηθεί με το Αριστείο Ανδρείας (2 φορές) και πολλά άλλα ελληνικά και συμμαχικά παράσημα. Ήταν έγγαμος και πατέρας ενός παιδιού.

Ο Γιατζής ως αξιωματικός

Ο στρατηγός Γιατζής θεωρούνταν συντηρητικών φρονημάτων αλλά και αυστηρά υπηρεσιακός, καθώς ουδέποτε συμμετείχε σε ένοπλα κινήματα (είτε της βασιλικής είτε της βενιζελικής παράταξης) ή σε μυστικές παραστρατιωτικές οργανώσεις με πολιτικές επιδιώξεις, συχνό φαινόμενο στους αξιωματικούς της εποχής. Όπως πάρα πολλοί άλλοι αξιωματικοί που δεν ήταν προέλευσης Σχολής Ευελπίδων, αντιμετώπιζε έναν ιδιότυπο «ρατσισμό» από συναδέλφους του προερχόμενους από την ΣΣΕ, κάτι που βέβαια δεν δικαιολογείτο αντικειμενικά, καθώς αποδείχθηκε εξαίρετος αξιωματικός. Μετριοπαθής χαρακτήρας, είχε καλή συνεργασία με την κυβέρνηση και τους υπουργούς κατά τη διάρκεια του εμφυλίου, χωρίς να προσπαθεί να «καπελώσει» την πολιτική ηγεσία, όπως επιχείρησε ο Παπάγος που τον διαδέχθηκε.
Πανελλήνιο πρωτάθλημα ανώμαλου δρόμου ανδρών 1945

Το Πανελλήνιο πρωτάθλημα ανώμαλου δρόμου ανδρών 1945 διεξήχθη στις 18 Μαρτίου στη Νέα Σμύρνη υπό την αιγίδα του ΣΕΓΑΣ. Τις προηγούμενες εβδομάδες είχαν διεξαχθεί τα περιφερειακά πρωταθλήματα. Τόσο στα περιφερειακά όσο και στο πανελλήνιο συμμετείχαν ελάχιστοι αθλητές λόγω της αποχής από τους αγώνες της "Ενώσεως Ελλήνων Αθλητών".

Το περιφερειακό Αττικής

Το περιφερειακό πρωτάθλημα Αττικής ανδρών και εφήβων διεξήχθη την Κυριακή 4 Μαρτίου σε διαδρομή μήκους 7 χλμ στη Νέα Σμύρνη με αφετηρία και τερματισμό το Στάδιο Πανιωνίου. Στον αγώνα μετείχε εκτός συναγωνισμού και ο Ραγάζος, ο οποίος τερμάτισε πρώτος. Νικητής ήταν ο Φιλήμων Ανδριώτης του Πανιωνίου.

Το πανελλήνιο πρωτάθλημα

Το πανελλήνιο πρωτάθλημα ανδρών και εφήβων διεξήχθη την Κυριακή 18 Μαρτίου σε διαδρομή μήκους 9 χλμ, η οποία είχε ως αφετηρία και τερματισμό το Στάδιο Πανιωνίου. Το κυρίως τμήμα του αγώνα διεξήχθη στους δρόμους και μέσα στο Άλσος Νέας Σμύρνης. Πρωταθλητής αναδείχθηκε ο Αθανάσιος Ραγάζος του Αλμυρού Βόλου και στο ομαδικό ο Πειραϊκός Σύνδεσμος.
Κυνοκεφαλία

Το χαρακτηριστικό της κυνοκεφαλίας είναι ένα ευρέως διαπιστωμένο μυθικό φαινόμενο που υπάρχει σε πολλές διαφορετικές μορφές και πλαίσια. Η λέξη κυνοκεφαλία ή κυνοκέφαλος υπονοεί την αναφορά σε ένα ανθρώπινο σώμα με κεφάλι σκύλου. Συχνά, τέτοια πλάσματα έχουν επίσης ανθρώπινη νοημοσύνη. Τα κυνοκέφαλα αυτά όντα είναι γνωστά στη μυθολογία και το θρύλο από πολλά μέρη του κόσμου, συμπεριλαμβανομένης της αρχαίας Αιγύπτου, της Ελλάδας και της Κίνας. Περαιτέρω αναφορές προέρχονται από τη μεσαιωνική Ανατολή και την Ευρώπη. Στο σύγχρονο λαϊκό πολιτισμό οι κυνοκέφαλοι συναντώνται επίσης ως χαρακτήρες σε βιβλία, κόμικς και εικονογραφημένα μυθιστορήματα. Η κυνοκεφαλία γενικά διακρίνεται από τη λυκανθρωπία και τα σκυλιά που μπορούν να μιλούν.

Αρχαία Ελλάδα και Αίγυπτος

Η κυνοκεφαλία ήταν γνωστή στους αρχαίους Έλληνες από τις απεικονίσεις των Αιγύπτιων θεών, Ντουαμουτέφ (Υιός του Ώρους), Ουπουαούτ (Εκείνος που ανοίγει τους δρόμους) και Άνουβι (ο Αιγύπτιος θεός των νεκρών). Η ελληνική λέξη "κυνοκέφαλοι" προσδιορίζει επίσης έναν ιερό αιγυπτιακό μπαμπουίνο με το πρόσωπο ενός σκύλου.
Αναφορές κυνοκέφαλων φυλών μπορούν επίσης να εντοπιστούν στην ελληνική αρχαιότητα. Τον πέμπτο αιώνα π.Χ., ο Έλληνας ιατρός Κτησίας, στα Ινδικά του, έγραψε μια αναλυτική αναφορά για την ύπαρξη κυνοκέφαλων στην Ινδία. Ομοίως, ο Έλληνας ταξιδιώτης Μεγασθένης ισχυριζόταν ότι γνώριζε για κυνοκέφαλους ανθρώπους στην Ινδία που ζούσαν στα βουνά, επικοινωνούσαν με το γαύγισμα, φορούσαν τα δέρματα άγριων ζώων και ζούσαν με το κυνήγι. Ο Ηρόδοτος αναφέρει ισχυρισμούς από τους αρχαίους Λίβυους ότι τέτοιου είδους πλάσματα κατοικούσαν στα ανατολικά των εδαφών τους, καθώς και ακέφαλοι άνθρωποι και διάφορες άλλες παρατυπίες.
Η καλύτερη εκτίμηση για τον τόπο όπου έλαβε χώρα η μάχη μεταξύ των Αργοναυτών και των Κυνοκέφαλων είναι η σημερινή Βόρεια Σερβία ή η Νότια Ουγγαρία.
Nintendo DS

To Nintendo DS (ιαπωνικά: ニンテンドーDS, Nintendō DS) είναι φορητή κονσόλα βιντεοπαιχνιδιών που αναπτύχθηκε και κυκλοφόρησε από την Nintendo. Η συσκευή διατέθηκε για πώληση στη Βόρεια Αμερική στις 21 Νοεμβρίου 2004 σε τιμή 149.99 δολαρίων ΗΠΑ, στην Ιαπωνία σε τιμή 15,000 γιεν, στην Ευρώπη σε τιμή 149.99 ευρώ, στο Ηνωμένο Βασίλειο σε τιμή 99.99 στερλίνων και στην Αυστραλία σε τιμή 199.95 δολαρίων Αυστραλίας. Το DS (double screen), που σημαίνει διπλή οθόνη, εισήγαγε διακριτικά νέα χαρακτηριστικά για φορητό gaming: Μια οθόνη LCD που συνεργάζεται σε συνδυασμό με μια οθόνη αφής, έχει ενσωματωμένο μικρόφωνο, καθώς και υποστήριξη για ασύρματη σύνδεση στο διαδίκτυο. Και οι δύο οθόνες περικλείονται με σχεδίαση clamshell παρόμοια με το Game Boy Advance SP. Το Nintendo DS διαθέτει επίσης τη δυνατότητα σε πολλαπλές κονσόλες DS να αλληλεπιδρούν άμεσα μεταξύ τους μέσω σήματος μικρής εμβέλειας, χωρίς την ανάγκη να συνδεθούν σε ένα υπάρχον ασύρματο δίκτυο. Εναλλακτικά, μπορούν να αλληλεπιδρούν απευθείας χρησιμοποιώντας την υπηρεσία Nintendo Wi-Fi Connection.
Πριν από την κυκλοφορία του, το Nintendo DS παρουσιάστηκε στην αγορά ως το «τρίτο προϊόν» στη γκάμα κονσολών της Nintendo, με στόχο να συμπληρώσει το Game Boy Advance και GameCube. Ωστόσο, χάρις στη συμβατότητα με τους τίτλους του Game Boy Advance και με τις επιτυχημένες πωλήσεις που σημείωσε, τελικά η νέα φορητή κονσόλα καθιερώθηκε ως διάδοχος της σειράς Game Boy. Στις 2 Μαρτίου του 2006, η Nintendo παρουσίασε το Nintendo DS Lite, μια λεπτότερη και ελαφρύτερη εκδοχή του αρχικού Nintendo DS με φωτεινότερη οθόνη. Την 1η Νοεμβρίου 2008, η Nintendo κυκλοφόρησε το Nintendo DSi, ένα άλλο επανασχεδιασμό με αρκετές βελτιώσεις υλικού και νέα χαρακτηριστικά. Ως την 31η Μαρτίου του 2015, όλα τα μοντέλα Nintendo DS σε συνδυασμό έχουν πουλήσει 154.010.000 μονάδες καθιστώντας το την καλύτερη σε πωλήσεις φορητή κονσόλα παιχνιδιών μέχρι σήμερα, η δεύτερη καλύτερη σε πωλήσεις όλων των εποχών μετά από το PlayStation 2. Ανταγωνιστή έχει το PSP.
Τοσκική διάλεκτος

Τα Τόσκικα είναι η νότια διάλεκτος της Αλβανικής γλώσσας (γεωγραφικά όρια). Η διαχωριστική γραμμή ανάμεσα στα Τόσκικα και τα Γκέγκικα (δηλαδή τη βόρεια διάλεκτο) είναι ο Ποταμός Σκούμπιν. Τα Τόσκικα είναι η βάση της τυποποιημένης μορφής της Αλβανικής γλώσσας.

Τόσκικα και Τόσκιδες

Τα Τόσκικα μπορούν επίσης και να αναφέρονται στους Τόσκιδες αλβανούς ομιλητές της νότιας Αλβανίας, συχνά από ομάδες στην Λιαπουριά, και από Τσάμηδες στην Τσαμουριά. Μια μεγάλη ομάδα τοσκικοφώνων ήταν στην Ελλάδα, οι Τσάμηδες. Αυτοί Ζούσαν κυρίως στην περιοχή της Θεσπρωτίας. Κατά τη διάρκεια του δευτέρου παγκοσμίου πολέμου πλείστοι Τσάμηδες εκδιώχθηκαν προς την Αλβανία λόγω της συνεργασίας τους με τις δυνάμεις του Αξονα και τη συμμετοχή τους σε σφαγές Ελλήνων.
Από κάποιους η Τοσκική διάλεκτος θεωρείται πιο στερεοτυπική, και λιγότερο βίαιη από τη Γκέγκικη διάλεκτο. Τα Τόσκικα, υπό τη στενότερη έννοιά τους, μπορούν να ομιληθούν από κατοίκους της  Toskëria , μια περιοχή στα βορειοδυτικά του Αώου, στο έδαφος του Νομού Φιέρ. Εντούτοις, το όνομα Τοσκέρια χρησιμοποιείται συχνά στις περιοχές των Τόσκιδων ομιλητών της Αλβανίας, σε αντίθεση με τη βόρειο Γκεγκέρια. Ομιλείται στις νότιες περιοχές της Αλβανίας.
Γόμορρα (ταινία)

Βραβεία/Διακρίσεις

Η ταινία κέρδισε το Βραβείο Ευρωπαϊκού Κινηματογράφου καλύτερης ταινίας και το Βραβείο Satellite Καλύτερης Ξενόγλωσσης Ταινίας.
Στο φεστιβάλ των Καννών κέρδισε το Μέγα Βραβείο, ενώ ήταν υποψήφια για τον Χρυσό Φοίνικα.
Ήταν υποψήφια για τη Χρυσή Σφαίρα Καλύτερης Ξενόγλωσσης Ταινίας και για το Βραβείο BAFTA Καλύτερης Μη Αγγλόφωνης Ταινίας.
Επίσης, ήταν η πρόταση της Ιταλίας για την καλύτερη ξενόγλωσση ταινία στα 81α βραβεία Όσκαρ, ωστόσο δεν επελέγη.
Πλατύ Ημαθίας

Οι διοικητικές μεταβολές

Η Κοινότητα Πλατέος αναγνωρίστηκ σε Δήμο και περιέλαβε τις Κοινότητες Λιανοβέργιο, Άραχο το 1994. Ο Δήμος Πλατέος με τη μεταρρύθμιση του Ν. "Καποδίστρια" επεκτάθηκε και περιλαμβάνει τα Δημαρχιακά Διαμερίσματα με τον αντίστοιχο πληθυσμό: 
Κλειδίου - 1412, Κορυφής - 1802, Πλατέος (έδρα 4573), Πρασινάδας (694), Τρίκαλα
) (1725). Σύνολο πληθυσμού του Δήμου 11304.
Ο οικισμός Γιδά αναγνωρίστηκε σε Κοινότητα το 1918. Η κοινότητα Γιδά (μαζί με το Πλατύ) υπήχθη στην Επαρχία Ημαθίας από την Επαρχία Θεσσαλονίκης το 1941. Η Κοινότητα Γιδά αναγνωρίστηκε σε Δήμο στην συνέχεια το 1948. Η πόλη "Γιδά" μετονομάστηκε σε Αλεξάνδρεια το 1953 .

Οι Κοινότητες που αποτέλεσαν το Δήμο Πλατέος

Ο οικισμός Κορυφή αναγνωρίστηκε σε Κοινότητα Κορυφής το 1918. Περιέλαβε τους οικισμούς με τον αντίστοιχο πληθυσμό, απογραφή 1920: Κορυφή 568, Κάλιανη 51, Καρυά 16, Κλειδί 455, Νεοχωρόπουλο 76, Παλαιοχώρα 173, Τρίκαλα  190, Τσατάλι 26, Τσινάφορο 476.
Τα Τρίκαλα αποσπάστηκαν από την Κορυφή και αναγνωρίστηκαν ως Κοινότητα το 1946. Πληθυσμός απογραφή 1940 κάτοικοι 678, απογραφή 1991 πληθ. 1725
Το Κλειδίον αποσπάστηκε από την Κορυφή και αναγνωρίστηκε σε Κοινότητα το 1949 .
Απόγραφή 1940 πληθ. 574, 
απογραφή 1951 Κλειδίον 775, Άλωρον 104, 
απογραφή 1961 Κλειδίον 873, Άλωρον 82, 
απογραφή 1971 Κλειδίον 997, Άλωρον 37, 
απογραφή 1981 Κλειδίον 1244 
απογραφή 1991 πληθ. 1412 (το Άλωρον ενσωματώθηκε στο Κλειδίον).

Σιδηροδρομικές μεταφορές

Ο σιδηροδρομικός σταθμός Πλατέος, είναι ένας από τους σπουδαιότερους σταθμούς στη γραμμή Αθηνών - Θεσσαλονίκης. Στο Πλατύ η σιδηροδρομική γραμμή Αθήνας-Θεσσαλονίκης αποκτά και ένα δέυτερο κλάδο, αυτόν προς Βέροια-Έδεσσα-Φλώρινα ενώ ο κεντρικός κορμός συνεχίζει προς Κατερίνη-Λάρισα-Αθήνα. Από το 2007, εξυπηρετείται από τον προαστιακό Θεσσαλονίκης ο οποίος συνδέει την πόλη με τη Θεσσαλονίκη, τη Λάρισα και την Έδεσσα.
Ελευθέριος Παυλίδης

Πολιτική καριέρα

Εξελέγη για πρώτη φορά βουλευτής Αθηνών και Πειραιώς στις εκλογές του 1923 (Δ΄ Εθνοσυνέλευση) . Έγραψε βιβλία για τον ποντιακό ελληνισμό της Ρωσίας. Έλαβε μέρος στις εκλογές του 1926 για την Α΄ Αθηνών με τη Δημοκρατική Ένωση αλλά δεν εξελέγη, καθώς συγκέντρωσε 361 ψήφους. Απέτυχε να εκλεγεί και στις εκλογές του 1946 πάλι στην Α΄ Αθηνών με το Συνδυασμό Εθνικής Πολιτικής Ενώσεως (Σοσιαλιστικό Δημοκρατικό Κόμμα) συγκεντρώνοντας 4.189 ψήφους,
Απεβίωσε σε ηλικία 98 ετών. Κηδεύτηκε στο Πρώτο Νεκροταφείο Αθηνών στις 4 Ιουλίου 1974.
2526 Αλισάρυ

Φυσικά χαρακτηριστικά

Τα φυσικά χαρακτηριστικά του Αλισάρυ είναι άγνωστα.
Μαργαρίτα-Μαρία Αλακόκ

Βιογραφία

Η Μαργαρίτα-Μαρία γεννήθηκε στις 22 Ιουλίου το 1647 στη Βερόβρ (Verosvres) της Βουργουνδίας. Πέθανε στις 17 Οκτωβρίου το 1690 στη Μονή του Paray le Monyal Ήταν το πέμπτο από τα συνολικά επτά παιδιά ενός πλούσιου συμβολαιογράφου. Ο πατέρας της πέθανε από πνευμονία όταν εκείνη ήταν οκτώ ετών. Η μνήμη της εορτάζεται στις 17 Οκτωβρίου.
Από την περίοδο κιόλας που ήταν δόκιμη μοναχή διακρίθηκε για τις ασκητικές της επιδόσεις, ενώ της αποδίδονται από τους συγχρόνους της και οράματα. Όμως δεν έλειψαν και οι σύγχρονοί της αμφισβητίες των οραμάτων ,κατηγορώντας την για υποκρισία.

Η λατρεία της Ιερής Καρδιάς του Ιησού

Με το όνομά της συνδέεται η καθιέρωση της ειδικής εορτής προς τιμήν της Ιερής Καρδιάς του Ιησού.
Συγκεκριμένα σε οράματα που της αποδίδονται μεταξύ Δεκεμβρίου 1673 και Ιουνίου 1675, ο Ιησούς της εμφανίστηκε δείχνοντάς της την καρδιά του. Η Αλακόκ χρησιμοποίησε για πρώτη φορά την έκφραση Ιερά Καρδία, και με το σύμβολο της καρδιάς θέλησε να αποδώσει μαζί τόσο την αγάπη του Θεού προς τον άνθρωπο, όσο και τη δωρεά χάρη στην οποία η αγάπη αυτή γίνεται και αγάπη του ανθρώπου. Εκείνη είχε δει προηγουμένως τις σχετικές νεοφανείς εικόνες με το θέμα αυτό της Ιεράς Καρδιάς του Ιησού, οι οποίες είχαν αρχίσει να διαδίδονται στα λαϊκά στρώματα, και είχε αρχίσει να εμβαθύνει σε αυτές.Αποτέλεσμα αυτών των εμβαθύνσεων ήταν τα οράματά της.

Συγγραφικό έργο

Μας έχουν σωθεί η Αυτοβιογραφία της, τα Απομνημονεύματά της,οδηγίες προς νέους μοναχούς, προσευχές, ύμνοι και σημαντικό μέρος της αλληλογραφίας της.
Ναυμαχία της Πάτρας (1822)

Η εξέλιξη των γεγονότων

Οι προύχοντες και οι Φιλικοί θεωρούσαν σημαντική τη συμμετοχή του στόλου των νησιών στην Επανάσταση του 1821, γιατί τα παραθαλάσσια φρούρια της Πελοποννήσου κινδύνευαν ανά πάσα στιγμή από τα παράλια της Μικράς Ασίας. Τα τρία νησιά, Ύδρα, Σπέτσες και Ψαρά, σχημάτισαν το στόλο εξήντατριών ελληνικών πλοίων, ο οποίος γι’ αυτό το λόγο ονομάστηκε «Τρινήσιος». Τα πλοία ήταν μικρά εμπορικά, ενώ στον αντίποδα τα οθωμανικά ήταν μεγάλα, ακριβά αλλά και γερασμένα. Το στόλο διοικούσαν ο Ανδρέας Μιαούλης, o Νικολής Αποστόλης και ο Γκίκας Τσούπας.   
Οι Έλληνες δεν έκαναν επίθεση κατά μέτωπο, αλλά συνήθιζαν να παρενοχλούν τα εχθρικά πλοία, με σκοπό να παρεμποδίζουν τις κινήσεις του εχθρού και όχι να του επιτίθενται. Όμως τον Γενάρη του 1822, όταν ο Καρά Πεπέ Αλή με 72 καράβια κατευθύνθηκε στο λιμάνι της Πάτρας και αποβίβασαν 4.000 άντρες, ο Ανδρέας Μιαούλης πήρε την τολμηρή απόφαση για πρώτη φορά ο ελληνικός στόλος να αντιμετωπίσει τον εχθρό κατά παράταξη. 
Γι’ αυτό το λόγο τα ελληνικά πλοία έφτασαν στο λιμάνι της Πάτρας στις 20 Φεβρουαρίου του 1822 και άρχισαν να κανονιοβολούν εναντίον του τούρκικου στόλου στον οποίο είχαν προστεθεί άλλα 36 εχθρικά πλοία. Οι καιρικές συνθήκες ήταν άσχημες και η θάλασσα ήταν φουρτουνιασμένη. Η ναυμαχία ήταν σκληρή και κράτησε πεντέμισι ώρες. Τελικά οι Έλληνες κατάφεραν να καταστρέψουν σχεδόν ολοκληρωτικά μία φρεγάτα και άλλα πλοία του εχθρού υπέστησαν σημαντικές ζημιές. Έτσι οι Τούρκοι αναγκάστηκαν να διαφύγουν πανικόβλητοι στη Ζάκυνθο. 
Το αποτέλεσμα αυτό ανέβασε το ηθικό των Ελλήνων και κατάλαβαν ότι μπορούν να επιτεθούν και να αντιμετωπίσουν τον εχθρό κατά παράταξη.
Διοργανώσεις Ε.Π.Σ. Ηλείας 1995–96

Β κατηγορία

Στην Β κατηγορία μετείχαν 42 ομάδες χωρισμένες σε 3 ομίλους.

Γ κατηγορία

Στην Γ κατηγορία μετείχαν ομάδες 30 χωρισμένες σε 3 ομίλους.

Κύπελλο Ηλείας

Τελικός
25 Μαρτίου 1996 Αίας Γαστούνης - Ηλειακός Βαρθολομιού 1-0 - εθνικό στάδιο Πύργου -
Πενιόν ντε Βέλεθ δε λα Γομέρα

Το Πενιόν ντε Βέλεθ δε λα Γομέρα (Ισπανικά: Peñón de Vélez de la Gomera· βερβερική γλώσσα: Badis· Αραβικά: جزيرة غمارة jazīrat ghumara) στους αρχαίους χρόνους Μπάντις ή Μπάντες, είναι ένας ισπανικός βράχος (κυρίαρχα εδάφη της Ισπανίας) στα δυτικά της Μεσογείου, συνδεδεμένος με τη μαροκινή ακτή από έναν αμμώδη ισθμό. Είναι επίσης συνδεδεμένος με μια μικρότερη νησίδα στα ανατολικά, την Isleta, από έναν βραχώδη ισθμό. Είναι ένα από τα πολλά βραχοφρούρια, στην ακτή της Βόρειας Αφρικής. Το Πενιόν ντε Βέλεθ δε λα Γομέρα, μαζί με την Isleta, διοικούνται από την ισπανική κεντρική κυβέρνηση και έχουν πληθυσμό που αποτελείται μόνο από μικρό αριθμό ισπανών στρατιωτικών.